развлекателни шеги за Настроение
Какво означава да бъдеш щастлив?Да бъдеш щастлив не означава да имаш идеален живот.
 Да бъдеш щастлив означава да си влюбен в живота,
 въпреки всички предизвикателства, загуби и разочарования.
 Да бъдеш щастлив означава да не бъдеш жертва
 на проблемите си, а да се превърнеш в автор на житейската си история.
 Да бъдеш щастлив е завоевание, а не дело на случайността...
 Парите могат да ни осигурят удобство и сигурност, но с тях не можем да си купим щастлив живот. Парите купуват легло, но не и почивката. Купуват ласкатели, но не и приятели. Купуват скъпи подаръци, но не и любов. Купуват билет за празничното шоу, но не и весело настроение. Плащат за образование, но не те учат на изкуството да мислиш.
 Успехът в училище и в работата носят слава, но не и щастие. Славата предизвиква аплодисменти, но не носи радост. Създава обкръжение от хора, но не прогонва самотата.
 Академичната култура подхранва интелекта, но не е емблема на щастливия живот. Ученият може да обясни факти от външния свят, но рядко може да говори за себе си. Превърнал се е в научен гигант, но е безпомощно дете пред провалите и предизвикателствата на живота.
 Човекът винаги е обичал властта, но властта не създава щастлив живот. Един човек може да ръководи цял един народ, но да не знае как да управлява емоциите си и да е лош лидер на самия себе си.
 Да бъдеш щастлив не означава над теб да има безоблачно небе, пътища без препятствия, работа без умора, връзки без разочарования.
 Да бъдеш щастлив означава да намериш сила в прошката, надежда в битката, сигурност в страха, любов в разделите.
 Да бъдеш щастлив не значи просто да цениш усмивката, а да бъдеш въздействаш върху тъгата. Не само да празнуваш успеха, а да се учиш от провалите. Не само да изпитваш удоволствие от аплодисментите, а да намираш радост в неизвестността.
 Да бъдеш щастлив означава да пребродиш пустините извън теб, но да си способен да откриеш оазиса, скрит в душата ти.
 Всяка сутрин да благодариш на Бога за чудото на живота.